### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Byrådet har igennem de senere år skærpet visionerne for det grønne i [adresse]. Men visionerne kræver finansiering, hvis de skal virkeliggøres.

Det foreslås blandt andet at (gen)skabe alléer samt at begrønne oplandsbyerne – f.eks. med grønne byporte, vilde blomsterenge, blomstrende grøftekanter eller blomstrende træer. Der kan bl.a. arbejdes med grønne ledelinjer til det nærmeste større grønne areal.

I oplandsbyerne findes i forvejen grønne områder af forskellig karakter. Hvis brugen skal øges, for at sætte fokus på sundhed, motion og fællesskab, er en større andel af grønt et vigtigt aspekt. Men også områdernes tilgængelighed er af stor betydning. Områderne skal være så indbydende, at borgerne får lyst til at tage derhen.

Den største del af borgere, der benytter sig af kommunens grønne tilbud, kommer der for at få frisk luft, gå tur og opleve naturen, få fred og ro, og få afveksling fra byens gader. Visionen er at løfte arealerne til inspirerende grønne rum, frem for grønne, men anonyme græsflader.

**Eventuelle input til hvem, hvad, hvordan og hvor mange ressourcer**

Der afsættes 10 mio. kr. til en begrønningspulje, med fokus på begrønning uden for [adresse]. På den måde sikres en god balance af grønne prioriteringer på tværs af kommunen. Desuden afsættes 1 mio. kr./år til drift.

Kontaktperson fra partiet: Regitze Skov

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.